
Kauaaegne ajakirja küljendaja ja toimetaja Taimi Pärna. 


Tänusõnad 


Mitte ükski kiriku tööharu ei toimi iseenesest, lihtsalt ainult Jumala armust 
või imeväel. Jumal teeb oma tööd siin maa peal ikka läbi inimeste, ning on 
suur eesõigus olla Jumala kaastööliseks, olla Tema hääleks ja Tema käteks 
siin maailmas. Jumala arm ja vägi saab ilmsiks läbi tavaliste inimeste, kes 
on valmis teenima oma ligimest ja kirikut. Selles protsessis kogeb inimene 
ise õnnistust ja rõõmu ning sellest õnnistusest saavad osa ka paljud teised. 

Selles numbris tahame tänada ühte erilist inimest, kelle tegevuse kaudu 
on paljude aastate vältel kogenud õnnistust kõik ajakirja Koduteel lugejad. 
Taimi Pärna on pikka aega olnud ajakirja küljendaja ning pärast armas- 
tatud toimetaja Kärt Jänes-Kappi lahkumist igavikukoju võttis lisaks enda 
kanda ka toimetaja rolli. Taimi on teinud seda tööd suure pühendumisega 
ja alati rõõmsameelse vaimsusega. Paraku on see nüüd üle pika aja esi- 
mene ajakirja number, mis ilmub ilma Taimi osaluseta, kuna muud 
kohustused ei võimalda tal enam toimetaja rolli jätkata. 

Seepärast tahan superintendendina väljendada kõigi Koduteel lugejate, 
ajakirja kolleegiumi, EMK kirikuvalitsuse ja terve metodisti kiriku nimel 
suurt tänu Taimi Pärnale pühendatud töö ja suure panuse eest ajakirja 
väljaandmisel ning soovin Jumala õnnistust kõigis uutes töödes ja te- 
gemistes! 


ROBERT TŠERENKOV 
superintendent 


Eesti Metodisti Kiriku ajakiri KODUTEEL 
Facebookis aadressil 
http://www.facebook.com/emk.koduteel 
Veebikodus aadressil 
http://www.metodistikirik.ee/koduteel 

Issuu keskkonnas nelja värvilise pdf-ina aadressil 
http://issuu.com/koduteel 

Koguduste tugevdamise aasta 


ui keegi küsiks mu käest, 
millisena ma tahaksin näha 
metodisti kirikut tulevi- 
kus, siis ma vastaksin, et tahaks 
näha meie kirikut tugevama, suu- 
rema ja nooremana. Mu palve Ju- 
mala poole on, et iga metodisti ko- 
gudus oleks vaimulikult tugev, üks- 
meelse ja armastava õhkkonnaga, 
tugeva pastori ja meeskonnaga ak- 
tiivne kogudus. Ma palun Jumalat, 
et metodisti kirik oleks suurenev, 
see tähendab kasvav kirik - et 
olemasolevad kogudused jõuaksid 
evangeeliumi sõnumiga efektiivse- 
malt kogukonnani ja inimesed tu- 
leks Jumala tundmisele, ning et me 
rajaksime ka uusi kogudusi Eesti- 
maal. Mu palve ja südame soov on 
ka see, et kõigis kogudustes oleks 
aktiivne laste, teismeliste ja noorte 
töö, mille kaudu oleks tagatud 
põlvkondade järjepidevus kogu- 
dustes ja meie kiriku järelkasv. 
Kirikuvalitsus on otsustanud 
nimetada 2019. aasta ,, Koguduste 
tugevdamise aastaks.“ Vastavalt 
EMK arengukavale on sellel aastal 
soov pöörata erilist tähelepanu kol- 
mele valdkonnale: hästi toimetulev 
vaimulikkond, inspireeriv jumala- 
teenistus ja tulemuslikud tööharud. 


Hästi toimetulev vaimulikkond 
Vaimuliku amet ei ole kerge. Ta 
peab teenima inimesi, peab olema 
koguduse juht, tihti täidab ka ko- 
guduses administraatori rolli, kes 
hoolitseb ürituste korraldamise, 
majandusküsimuste ja koguduse 
hoone eest. Koguduse liikmed oota- 
vad pastorilt innustavaid jutlusi, 
nõustaja kompetentsi ja koguduse 
arengut. Seda kõike on väga palju, 


eriti veel arvestades, et suur osa 
meie pastoreid teenib koguduses 
igapäevase ilmaliku töö kõrvalt. 
Seepärast on prioriteet number üks 
meie vaimulike eest hoolitsemine. 
Käesoleval aastal alustas kirik pas- 
torite mentorluse programmi väl- 
jatöötamisega, et toetada vaimulike 
nende teenimises ja arengus. Sa- 
muti soovime tugevdada pastorite 
omavahelist osadust ja suhtlust läbi 
piirkondlike kogunemiste. Kiriku- 
valitsus on loonud ka pastorite toe- 
tusfondi, mille eesmärk on võimal- 
dada EMK pastoritele finantstoe- 
tuse maksmist kriisiolukordadeks 
(nt raske haigus või surm perekon- 
nas, ootamatu töö kaotamine pere- 
konnas, pastori kodu või varaga 
seotud õnnetusjuhtumid), nõusta- 
miseks ja konsultatsiooniks juhul, 
kui selleks puudub riiklik toetus 
(psühholoogiline nõustamine, võla- 
nõustamine vms) ja Õppetoetus 
õpinguteks EMK Teoloogilises 
Seminaris. Kõigil soovijatel on 
võimalus teha annetus Eesti Me- 
todisti Kiriku = arveldusarvele 
EE641010052004731009 märksõ- 
naga »pastorite toetusfond.“ 


Inspireeriv jumalateenistus 

Jumalateenistus on iga koguduse 
töö keskne ja kõige nähtavam osa. 
See, mida inimesed jumalateenis- 
tusel kogevad, määrab paljuski ära 
selle koguduse vaimsuse, arengu ja 
kasvu. Kui jumalateenistus on 
innustav, inimesed kogevad Juma- 
lat ja jumalateenistus on vaimu- 
likult ülesehitav, tahavad inimesed 
ikka tagasi tulla. Seepärast tahame 
panna rõhku ka jumalateenistuste 
kvaliteedile. Selleks, et tõsta jutluste 
kvaliteeti, oleme viimastel pastorite 
õppepäevadel rääkinud jutlusta- 
misest ja andnud neile võimaluse 
jutlustada, ning saada ametivenda- 
delt ka tagasisidet. Oleme tõlki- 
mas jumalateenistusi puudutavaid 


õppematerjale, mis aitaks pastoreid 
selle ettevalmistamisel; on tulnud 
ka ettepanek luua muusikatoim- 
kond, kes toetaks koguduste muu- 
sikatööd. 


Tulemuslikud tööharud 
Koguduse töö ei tohiks olla ainult 
pastori õlul, vaid koguduses peaks 
olema meeskond, kelle liikmed vas- 
tutaksid erinevate tööharude eest. 
Seepärast oleme võtnud eesmär- 
giks, et igas koguduses oleks hästi 
toimiv juhatus, kes oleks pastorile 
abiks koguduse juhtimises; suure- 
mates kogudustes võiksid olla ka 
eraldi meeskonnad, tegelemaks eri- 
nevate valdkondadega ja vanuse- 
rühmadega. Soovime kirikuvalit- 
susena olla abiks juhatuste töö 
tõhustamisel ja meeskondade loo- 
misel. Kirikuvalitsuse liikmed on 
aktiivselt panustamas nõu ja jõuga 
kiriku erinevates tööharudes. Toi- 
mumas on erinevad koolitused: 
noortejuhtide koolitus märtsis, 
lastetöö koolitus aprillis ja väike- 
grupitöö koolitus septembris. 
Koguduste tugevdamisel on 
kindlasti täita oma roll nii kiriku- 
valitsusel, superintendendil kui ka 
igal koguduseliikmel. Panustades 
üheskoos oma koguduste arengus- 
se ja toetades oma pastoreid, muu- 
dame koguduste töö efektiivsemaks. 
Kuid ei tohi unustada ka palvet ja 
Püha Vaimu tööd. Kunagi kuulsin 
sellist mõtet, et ära püüa teha seda, 
mida ainult Jumal suudab ja ära 
oota, et Jumal teeks seda, mida sa 
saad ise teha. Pingutagem üheskoos 
tugevate koguduste nimel ja samas 
palvetagem suure innuga, et Jumal 
valaks välja oma õnnistuse igale ko- 
gudusele ja saadaks ärkamist, vai- 
mulikku uuenemist ja õnnistust 
evangeeliumi kuulutamisel, et pal- 
jud inimesed tuleks päästmisele. 


ROBERT TŠERENKOV, 
superintendent 

Peaaegu kristlane 


(Pikem versioon ette kantud Tallinna koguduses 10. veebruaril 2019) 


Foto: erakogu 


allid õed ja vennad! Va- 
lisin oma tänase jutluse 


aluseks meie kirikuisa 
John Wesley jutluse ,, Peaaegu krist- 
lane“, mille ta pidas 1741. aasta 
suvel Oxfordi ülikoolis. Taolise va- 
liku tegemise põhjus on äärmiselt 
isiklikku laadi, aidates mulle endale 
jätkuvalt meelde tuletada Uue Tes- 
tamendi keskset sõnumit, et patust 
pääsemise võti on usulisel koge- 
musel, usul Kristusesse, ega põhine 
inimlikul pingutusel ja saavutustel. 

Apostlite tegude raamatu 26:28 
ütleb kuningas Agrippa, olles ära 
kuulanud vangistatud Pauluse kait- 
sekõne, järgmise lause: ,,Pisut veel, 
ja sa veenad mu koguni krist- 
laseks!“ 

Kui palju on olnud neid, keda 
kristluse leviku algusaegadest peale 
on veendud ,, peaaegu kristlaseks“. 
Ja ometi, ainult nii kaugele minnes 

ja mitte enam pole meil mingit abi 
Jumala ees. Peaaegu kristlaseks olles 
ei ole meil mingit abi Jumala ees. 
Seetõttu on lausa eluliselt tähtis 
teada, mida tähendab olla peaaegu 
kristlane ja mida tähendab olla 
täielikult kristlane ja kust jookseb 
see piir. 

Räägime esmalt peaaegu krist- 
lasest ja olgu etteruttavalt öeldud, et 
ka peaaegu kristlaseks olemine 
eeldab inimeselt päris korralikku 
pingutamist. Alustuseks tähendab 
peaaegu kristlaseks olemine ausust 
selles mõttes, nagu ilmalik maailm 
seda mõistab. See tähendab, et ole- 
me üksteise suhtes õiglased, ei va- 
rasta, ei peta, ei kasuta ära oma 
positsiooni. Peaaegu kristlaseks 
olemine tähendab elamist ja käitu- 
mist jumalakartuse näoga, teisi- 
sõnu — olemist kristlane väliselt ja 
seda 24/7. Seepärast ei tee peaaegu 
kristlane midagi, mis oleks vastu- 
olus Pühakirjaga. Ta ei võta asjata 
suhu Jumala nime, ta õnnistab teisi, 
tema , jah“ on »jah“ ja ,ei“ on »ei“. 
Ta ei riku hingamispäeva ega lase 
ka teistel enda hingamispäeva rik- 
kuda, isegi mitte abivajajatel. 

Peaaegu kristlane mitte üksnes 
ei väldi abielurikkumist ja ebapuh- 
tust, vaid ta väldib ka iga sõna või 
pilku, mis võiks teda sellele teele 
kallutada. Mõistetavalt hoidub ta 
alkoholist, lõbutsemisest, meele- 
mürkidest, tülist ja riiust ning 
proovib elada igati rahus teiste ini- 
mestega. 

Peaaegu kristlane on valmis 
vaeva nägema ja isegi kannatama, 
et teisi aidata. Ta kasutab igal või- 
malusel armuvahendeid, käib re- 
gulaarselt pühakojas, võtab osa 
armulauast ja kunagi ei tee neid 
tegevusi kerglaselt. Iga tema samm 


või eluviis kõneleb ükspäinis seda 
keelt, et ,, Jumal, ole mulle patusele 
armuline“. 

Ja viimaks see, mis annab kogu 
eelnevale tähenduse — peaaegu 
kristlane on oma tegemistes siiras. 
Ta usub seda, mida ta teeb. Tema 
välised teod saavad alguse sisemise 
usu põhimõtetest. Sest kui ta poleks 
siiras kõike seda eespool loetletut 
tehes, oleks tegu üksnes silmakirja- 
liku inimesega ja ei enamat. Aga ei, 
tema soovib teenida Jumalat, teha 
tema tahtmist, olla Jumalale igati 
meelepärane. 

Ja ometi, olles kõike seda, elades 
väliselt laitmatut jumalakartlikku 
elu, suudab see inimene saada heal 
juhul peaaegu kristlaseks, aga mitte 
enamat. Samas peaaegu kristlaseks 
olles ei ole meil mingit abi Jumala 
ees. Mida on siis vaja, et saada 
täielikuks kristlaseks? Mis on siis see 
südamehoiak, need teod või mõt- 
ted, mis peaaegu kristlasel puudu 
jäävad? 

Vastuse sellele leiame Pühakir- 
jast. Vastuse otsimisel ei saa me 
kuidagi mööda minna ka John 
Wesley enda elust ja ühest pöörde- 
lisest sündmusest. Elas ju meie 
kirikuisa John Wesley tema oma 
sõnade järgi just täpselt sellist elu, 
nagu eelnevalt juttu oli. Oma tege- 
vuses püüdles ta kõigiti täiuslik- 
kuse poole. Ta jutlustas, teenis teisi, 
kasutas kõiki armuvahendeid. 
Tema püüdlused ja teod olid siirad 
ning kantud heast eesmärgist. 

Ja ometi! Ometi kõik muutus 
John Wesley jaoks tol mälestus- 
väärsel 24. mai õhtul aastal 1738, 
seega 3 aastat enne jutluse ,,Pea- 
aegu kristlane“ pidamist. See oli 
sündmus, mida täna tunneme 
Aldersgate'i kogemuse nime all. Tol 


õhtul Londoni kesklinnas, Alders- 
gate'i tänaval toimunud osadus- 
grupi kogunemisel, millest võttis 
osa ka John Wesley, loeti ette Mar- 
tin Lutheri eessõna ,, Pauluse kirjale 
roomlastele“. Etteloetud tekst rääkis 
Jumala imelisest tööst nende ini- 
meste südames, kes olid pannud 
oma usu ja lootuse Kristuse, üks- 
päinis Kristuse peale. Seda teksti 
kuuldes täitus ühtäkki John Wesley 
süda imelise soojusega. Korraga ta 
mõistis ja tunnetas, vahest esimest 
korda nii kindlalt, et ainult Kristuse 
peale oma lootust pannes saame 
me vabaks patust. Inimlikud teod 
siin ei loe. 

Ainus pääsetee patust on usk 
Kristusesse. Sel hetkel sai John 
Wesley vaimus kinnituse, et Kristus 
on ära võtnud ja ära võitnud kõiki- 
de patud — ka tema patud ning 
päästnud ta patu ja surma seadu- 
sest. John Wesley, kes oli alati usku- 
nud Jumalat oma peaga, tunnetas 
lõpuks oma Lunastaja ära ka oma 
südamega. 

Just see, oma lootuse panemine 
üksnes Kristuse, oma Lunastaja 
peale, ongi see veelahe täieliku 
kristlase ja peaaegu kristlase vahel. 
Mitte meie imelised teod või eksi- 
matult elatud elu, vaid usu ja loo- 
tuse panek üksnes Kristuse peale. 
Kelle või mille peale, armas õde ja 
vend, olen mina või oled sina pan- 
nud täna oma lootuse? 

Täielikuks kristlaseks olemise 
nurgakiviks on Jumala armasta- 
mine. Jeesus ise ütleb, et suurim 
käsk on — , Armasta Issandat, oma 
Jumalat, kogu oma südamega ja 
kogu oma hingega ja kogu oma 
mõistusega!“ (Mt 22:37). Just sel- 
line armastamine haarab täieliku 
kristlase südame jäädavalt ja täidab 
tema hinge. Mõelda vaid, milline 
võib olla see tunne, kui süda, hing 
ja mõistus on täidetud armastusega 
Jumala vastu! 

Tõepoolest — sel hetkel õhkab 
meie hing üksnes Jumala järele, 
oma Päästja järele, oma Issanda 
järele. Mida muud võiks me veel 
siis igatseda, kui mitte lähedast 


ühendust Jumalaga? Sellest hetkest 
alates ei paelu meid enam see 
maailm või maised asjad, sest Ju- 
malaga täidetud inimese jaoks on 
see maailm temale risti löödud ja 
tema maailmale. Ta on risti löödud 
lihahimule ja silmahimule ja elu- 
kõrkusele. Siis on ta on surnud iga- 
sugusele kõrkusele, sest armastus ei 
hoople. Kes elab armastuses, elab 
Jumalas ja Jumal elab temas ning ta 
on enda silmis väiksem kui mitte 
miski. Mida ta elab, seda ta elab 
ükspäinis Jumalale. 

Täielikuks kristlaseks olemine 
eeldab meilt veel üht asja, ja nimelt 
— »Armasta oma ligimest nagu ise- 
ennast.“ (Mt 22:39). Ligimeseks on 
meie jaoks iga inimene siin maa- 
ilmas. Mitte ainult meie sõbrad, 
vaid ka meie vaenlased — ka Jumala 
vaenlased. Kristus tuli meie kõikide 
pärast. Kristus suri meie kõikide 
pärast. Ja Kristus äratati ka surnuist 
üles meie kõikide pärast. 

See on see armastus, mille Kris- 
tus jättis meile ja mille kohta on 
Paulus kirjutanud imelisi ridu oma 
kirjas korintlastele (1Kr 13). Ar- 
mastus on pika meelega. Armastus 
hellitab. Armastus ei ole kade, vaid 
ta rõõmustab teistega. Armastus ei 
otsi omakasu, vaid ta tahab teha 
teistele head. Ta loodab kõike, ta 
talub kõike, ta ei hääbu kunagi. 

Veel üks asi, mis on küll kätke- 
tud eelpool loetletusse, ent mida 
tasuks siiski eraldi välja tuua. On 
see ju alus täielikuks kristlaseks 
olemisele, alus kõigele, isegi usule. 
Johannes kirjutab sellest nii: ,,Iga- 
üks, kes usub, et Jeesus on Kristus, 
on Jumalast sündinud.“ (1]h 5:1). 
Johannese evangeeliumist loeme: 
»... kõigile, kes tema vastu võtsid, 
andis ta meelevalla saada Jumala 
lasteks, neile, kes usuvad tema 
nimesse.“ (Jh 1:12). Veel kord Jo- 
hannese kirjast: ,,Ja see ongi võit, 
mis on võitnud ära maailma — meie 
usk.“ (1]h 5:4). Nagu Jeesus ise 
ütleb, et kes usub Pojasse, sellel on 
igavene elu, ning ta ei lähe kohtu 
alla, vaid on läinud surmast ellu. 
(Jh 3:36; 5:24). 


Tasub aga meeles pidada, et usk, 
mis ei too esile meeleparandust 
ega armastust, ei ole see tõeline ja 
elav usk, mille kohta äsjased kir- 
jakohad käisid. Usk, mis ei too kaa- 
sa meeleparandust ja armastust, on 
surnud usk. Sest ka kurjad vaimud 
usuvad Kristust ja kõike seda, mis 
Kristusega seotud ning mis kirjas 
Vanas ja Uues Testamendis. Aga 
vaatamata usule, jäävad nad oma 
neetud seisundisse, kuna neil puu- 
dub tõeline kristlik usk. Usk peab 
tooma kaasa meeleparanduse. 

Seega tõeline kristlik usk ei 
eelda üksnes seda, et me usume 
Pühakirja, vaid ka seda, et meil on 
kindel usk ja veendumus ja kind- 
lustunne, et inimene päästetakse 
üksnes Kristuse läbi igavesest huka- 
tusest. Üksnes tänu Kristuse lunas- 
tustööle on sinu ja minu patud 
andeks antud ning meid on lepi- 
tatud Jumalaga. 

Selle tulemuseks on armastav 
süda, mis on kuulekas Jumala tah- 
tele. Süda, mis on täidetud armas- 
tusega Jumala ja kõigi inimeste 
vastu; armastusega, mis on valmis 
teisi teenima; armastusega, mis 
kiitleb Jumalast; armastusega, mis 
teeb Jumalale meelepäraseid tegu- 
sid. Selline inimene on täielikult 
kristlane. 

Kallis õde ja vend, minu palve 
on, et me mõtleksime, kelle või 
mille peale oleme täna oma lootuse 
pannud? Kelle hulka meie täna 
kuulume? Tõenäoliselt me kogeme, 
et me ei suuda iga päev tõusta isegi 
peaaegu kristlase tasemele, enamast 
rääkimata. Aga Jumal on meile 
andnud aega, tema käes ei ole mi- 
dagi võimatut. Nüüd ja praegu ei 
ole veel hilja kummardada palves 
Jumala ette, et ta täidaks meie sü- 
damed oma armastusega, sellise 
armastusega, nagu eelpool juttu oli. 
Et me saaksime südamesse kindla 
teadmise ja usu, et üksnes Kristu- 
sele oma lootust pannes saame 
vabaks patust ja läheme surmast 
elusse. 


HERKI TOMBERG, 
Tallinna kogudus 

Tuhkapäev 
ja paastuaeg 


Tuhkapäev on vastlapäeva-järgne kolmapäev, mil- 
lega algab Suur Paast. See on liikuv püha — 46. 
päev enne Kristuse ülestõusmise püha, sel aastal 
6. märts. 

Tuhkapäevaga algav paastuaeg kulmineerub 
kannatusnädala ja Suure Reedega. 

Paastu- ehk kannatusajal elab ristikogudus 
kaasa Kristuse vabatahtlikule ja mõtestatud kan- 
natusele, mis oli vajalik, et lunastada (vabaks osta) 
inimkond patuorjusest. 

Jeesus ütles oma õpilastele: , Vaata, me läheme 
üles Jeruusalemma ja seal viiakse lõpule kõik see, 
mis prohvetid on kirjutanud Inimese Pojast“ (Lk 
18:31). 

Paastuaja liturgiline värv on violett. Mitmetes 
kirikutes saavad soovijad tuhkapäeval kahetsuse 
märgiks oma laubale ristimärgi erilise õli sisse 
segatud, tuhast valmistatud võidega (see tuhk 
omakorda saadakse eelmise palmipuudepüha 
okste põletamisel). 

Pühapäevi ei loeta paastupäevadena, 46-päe- 
vane ajavahemik sisaldabki 40 paastupäeva ja 
6 pühapäeva. 

TONU KUUSEMAA, 
Pärnu Agape kogudus 

Foto: Wikipedia 


Foto: Tarmo Lilleoja 

Tagasivaade UMK erakorralisele 
peakonverentsile 
23.—26. veebruarini (St. Louis, Missouri, USA) 


K ümneid aastaid on ÜMK peakonverentse varju- 
tanud väitlused, demonstratsioonid ja kiriku- 
korra muutmise katsed võtta kirikukorrast välja 
punkt, mis ütleb, et homoseksuaalne praktika ei ole 
vastavuses Pühakirjaga. Aja jooksul on suuremaks 
muutunud nende protsent, kes ülalmainitut nõuavad. 
Nii on ÜMK väga selgelt ja sügavalt lõhestunud kahte 
leeri — homoseksuaalse praktika pooldajate ja vastaste 
leeri. 

2016. aastal Portlandis (Oregon, USA) toimunud 
peakonverentsil paluti piiskoppidel midagi ette võtta, 
et kirikut sellisest lõhestatusest välja juhatada. Moo- 
dustati töögrupp, kes pidi välja pakkuma lahendused 
tuleviku jaoks. Ligi kaheaastase töö tulemusena esitati 
kolm ettepanekut kiriku tuleviku osas. Piiskoppide 
enamus toetas Ühe Kiriku plaani, lisaks oli veel Ühen- 
datud Konverentside plaan ja Traditsiooniline plaan. 
Edasise suuna osas kutsutigi kokku ÜMK erakorra- 
line peakonverents St. Louisis 23.—26. veebruaril 2019. 

Peakonverentsi delegaatide häälteenamusega 449 
poolt ja 374 vastu (55 % poolt) hääletati maha piis- 
koppide enamuse poolt toetatud Ühe Kiriku plaan. 
Häältega 438 poolt ja 384 vastu (53 % poolt) toetati 
Traditsioonilist plaani, vaatamata sellele, et seal oli 


mitmeid kohti, mis ei olnud vastavuses kirikukorraga 
ja mida ei saa rakendada. Siiski säilitati kiriku tradit- 
siooniline piibellik seisukoht nii abielu kui inimese 
seksuaalsuse käsitluses, püüdega tugevdada piiskop- 
pide, vaimulike ja aastakonverentsi vastutust, hoid- 
maks otsuseid vastavuses kirikukorraga. 


Mis siis nüüd muutub? 

Piiskoppidel keelatakse homoseksuaalidest piiskop- 
pide ametisse pühitsemine, homoseksuaalidest tu- 
levaste diakonide ja vanemate tööle läkitamine, 
ametisse õnnistamine ning ordineerimine isegi juhul, 
kui ordinatsioonikomisjon või aastakonverentsi vai- 
mulike sessioon on neile heakskiidu andnud; 

Piiskop ei tohi esitada ordinatsioonikomisjonile 
uute liikmete kandidaate nende hulgast, kes ei kinnita, 
et nad toetavad, täidavad ja säilitavad kirikukorda ja 
selle nõudmisi; 

Karistusmeetmed homoseksuaalsete liitude või 
homoseksuaalsete abielude õnnistamise puhul ei tohi 
olla väiksemad, kui a) esimese rikkumise puhul aas- 
tane volituste peatamine koos ametipalgast ilmajät- 
misega; b) teistkordse rikkumise puhul mitte vähem 
kui aastakonverentsi liikmelisuse peatamine ja ameti- 
volituste või ordinatsioonitunnistuse tagasivõtmisega. 

Erakorraline konverents ei lepitanud erinevaid 
pooli ja kiriku ühtsena hoidmine on aina ebatõe- 
näolisem. Järgmisel aastal toimuv korraline peakon- 
verents võib uut selgust tuua. 

Aitäh kõigile, kes palvetasid nii erakorralise pea- 
konverentsi kui ka Eesti delegaatide eest! 


Tänulikult 
TARMO LILLEOJA, TAAVI HOLLMAN, 
Eesti delegaadid 


Tarmo Lilleoja ja Taavi Hollman. 


Foto: Tarmo Lilleoja 


Foto: Veli Loponen 


Ühinenud Metodisti Kirik 
kasvamas 


uigi Ühinenud Metodisti 

Kirikus (UMC) on suuri 
väljakutseid, jätkab kirik oma 
vaikset ülemaailmset kasvamist. 
Viimase kümne aasta jooksul 
on kiriku üldine liikmete arv kas- 
vanud umbes 12%. Oma usku 
tunnistavate Ühinenud Metodisti Kiriku liikmete arv 
oli 2018. aastal 12 614 618 (State ofthe Church kokku- 
võtte põhjal). Kümne aasta jooksul on juurdekasv üle 
miljoni uue liikme. Arv pärineb aastast 2016, kuna 
kõigi kirikute näitajad kogutakse kokku alati teatud 
hilinemisega. 

Kuigi näitaja on väga positiivne, sisaldab see ka 
teatud väljakutseid. Väljakutsed on Euroopa ja eriti 
Ameerika Ühendriikide koguduste ees. USA meto- 
disti kirikud moodustavad põhiliselt meie kiriku 
kaalukaima osa, kuid võrreldes ülejäänud maailmaga 
on liikmeskond vähenenud. Viimase kümne aasta 
jooksul on Ameerika Ühendriikides liikmete arv 
vähenenud peaaegu ühe miljoni võrra — kaheksalt 
miljonilt ligi seitsme miljonini. 

Miinuspoolel on ka Ühinenud Metodisti Kiriku 
Euroopa osa, mis iga kümne aastaga on kaotanud 
umbes 15 000 liiget. Ühendriikidega võrreldes tundub 
arv väike, kuid samas pole Euroopa kirik olnudki 
mitte väga suur. Kümne aasta jooksul on kahanemine 
üle 20%. 

Seevastu märkimisväärne kasv on toimunud 
Aafrikas ja Aasias. Seal toimunud kasv mitte üksnes 
ei vasta läänepoolsete riikide kahanemisele, vaid 
ületab selle. Neist kahest piirkonnast on ülisuurelt 
kasvanud Aafrika kirik. Kümne viimase aasta jooksul 
on liikmete arv suurenenud 2,4 miljoni võrra. Aastal 
2016 oli Aafrika metodisti kirikus 5 402 338 liiget. Kui 
kasv jätkub samas tempos, ületavad Aafrika metodis- 
tid Ühendriikide metodistide arvu juba vähem kui 10 
aastaga, võib-olla ka kiiremini, kui USA kirikute liik- 
meskonna kahanemine jätkub senises tempos. 

See, mis huvitab meid, soomlasi, on loomulikult 
meie piiskopkonna areng. Meie piirkonnas on kaks 
piiskoppi — Christian Alsted on Põhjamaade ja Bal- 
tikumi piiskop ning Eduard Khegay Euraasia piiskop. 

Meie, Põhjamaade ja Baltikumi keskkonverents on 
kaotanud protsentuaalselt kõige enam liikmeid, s.o 
37%. Seda arvu võib osaliselt seletada sellega, et 10- 
aastase jälgimisaja sisse jääb Rootsi metodisti kiriku 
aastakonverentsi lahkumine ja liitumine uue, Rootsi 
Oikumeenilise Kirikuga. Igal juhul on meie keskkon- 
verentsi piirkonnas liikmete arv langenud 15 000 liik- 
melt vähem kui 10 000 liikmeni. 

Ühinenud Metodisti Kiriku Pan-Africa konverentsi delegaadid. 


Soome metodisti kirik on olnud selles protsessis 
erandiks, kuna selle liikmete arv on viimase 15 aasta 
jooksul pidevalt kasvanud. 670 liikmega kirikust 2000. 
aastate alguses on saanud 800 liikmega kirik. Seega 
on Soome metodisti kiriku liikmeid umbes 10% kogu 
meie keskkonverentsi piirkonna liikmetest. 

Kuna kasv kirikus on aastate jooksu siirdunud üha 
rohkem Ühendriikidest väljapoole, on samas kas- 
vanud vajadus muuta kiriku seisukohad globaalse- 
maks. Ajalooliselt on Ühinenud Metodisti Kiriku 
kord olnud väga ameerikakeskne. Suur osa meie 
kiriku kõrgeima otsustava organi, peakonverentsi, 
päevakavast on puudutanud põhiliselt metodisti 
kirikut USAs. 

Survele on õnneks reageeritud ja juba mitmeid 
aastaid on tehtud ettevalmistusi uue kirikukorra osas, 
mis oleks nimelt võimalikult rahvusvaheline. Selle 


Alliansspalvenädal 


13.-20. jaanuarini toimus Eesti Evangeelse Alliansi 
palvenädal, sel korral oli peateemaks ,Ühtsus mit- 
mekesisuses“. Rõõm on tõdeda, et palveteenistused 
laienevad üha enamatesse Eesti linnadesse ja asu- 
latesse — sel aastal toimusid need Tallinnas, Jõhvi 
piirkonnas, Tartus, Haapsalus, Kuressaares, Võrus, 
Antslas ja Hiiumaal. 

(EEA kodulehelt) 

ettevalmistustöö tulemusi tahetakse käsitleda ka 2020. 


aasta peakonverentsil. 

Küsimus puudutab ka teisi tasandeid. Juba nüüd 
on otsustatud, et edaspidi viiakse peakonverents läbi 
väljaspool Ameerika Ühendriike. Lisaks sellele on 
2020. aasta peakonverentsi kavas algatus, mis viiks 
ainult USA metodisti kirikut puudutavad küsimused 
arutamiseks nende omal konverentsile. 

Ühinenud Metodisti Kiriku ülemaailmne areng 
järgib seega üldisi trende. Suurem osa kristlikest 
kogukondadest, eriti vanematest, väheneb lääne- 
riikides ja kasvab samal ajal võimsalt Aafrikas, Aasias 
ja Lõuna-Ameerikas. Metodisti kirikul on siiski või- 


malus muuta oma suunda. 
VELI LOPONEN, 
Soome metodisti kirik 
Tõlkinud: Heidi Pajusoo 
Redigeerinud: Andres Kapp, Tarmo Lilleoja 

Eesti Kirikute Nõukogu 30. aastapäeval Rootsi-Mihkli kirikus. 


Foto: UMC News Service 


Foto: Urmas Roos 


USA Kongressi uue, 
116. koosseisu usuline taust 


3. jaanuari 2019. aasta seisuga on uuenenud USA 116. 
Kongressi koosseis veidi religioossem kui eelmine. 
Seevastu Kongressi kristlastest liikmete osakaal on 
3 protsendi võrra vähenenud. 115. Kongressi liikme- 
test nimetasid 91% end kristlasteks, 116. kooseisus oli 
see protsent langenud 88%-le. Uues Kongressi koos- 
seisus on aga judaiste nelja liikme võrra enam, mos- 
lemitele lisandus samuti üks liige, nagu ka unitaar- 
lastele. Kaheksa liikme võrra suurenes ,,uskmatute 
fraktsioon”, kes ei avalda oma usulist kuuluvust või 
selle puudumist. 

Kuigi kristlaste arv kongressis on langenud, on 
kristlased tervikuna — ja eriti protestandid ning ka- 
toliiklased — ikkagi veel USA Kongressis ülisuureks 
enamuseks. 

Protestantide leeris on mõned konfessioonid uues 
koosseisus üleesindatud nagu näiteks metodistid, 
anglikaanid/episkopaalid, presbüterlased ja luterlased, 
pidades silmas nende uskkondade protsentuaalset 
suurust USA rahvastikus. Seevastu on nelipühilastel 
oma kahe saadikuga tuntav alaesindatus (vaid 0,4%) 
Kongressis, sest nelipühilased moodustavad ca 5% 
USA rahvastikust. 

Kõige suurem alaesindatus USA rahvastiku ja 
Kongressi võrdluses on aga nendel, kes ei ole end 
sidunud mõne religiooniga. USAs nimetab tervelt 
23% elanikkonnast end kas ateistideks, agnostikuteks 
või ,, mittereligioosseteks”. Kongressis nimetab vaid 
üks saadik ennast otseselt ateistiks; mittereligioosseid 
on nüüdses koosseisus kokku 18 saadikut (3,4% (+8)) 
534 liikmest. 


The religious makeup 
of the 116th Congress 


Protestant 
233 members —- , 


USA Kongressi 116. koosseis. 
(Sulgudes on parteiline kuuluvus vabariiklased / demokraadid.) 


293 protestanti (176 / 117) 
163 katoliiklast (64 / 99) 

5 ortodoksi (5 / 0) 

34 juudiusulist (2 / 32) 

10 mormooni (9 / 1) 

3 moslemit (3 / 0) 

3 hinduisti (0 / 3) 

2 unitaarlast (0 / 2) 

1 ateist (0 / 1) 

18 mittereligioosset (0 / 18) 


Suurematest protestantlikest konfessioonidest on 
USA Kongressis arvukamalt esindatud: 
(sulgudes lisatud parteiline kuuluvus vabariiklased / demokraadid) 


Baptistid 72 (61 / 11) 

Metodistid 42 (32 / 10) 
Anglikaanid/episkopaalid 26 (22 / 4) 
Presbüterlased 26 (13 / 13) 
Luterlased 26 (19 / 7) 
Kongregatsionalistid 4 (2 / 2) 
Nelipühilased 2 (2 / 0) 

Adventistid 2 (2 / 0) 


Ligi pooled esimest korda valituks osutunud uustul- 
nukatest on protestandid (49%) ja kolmandiku moo- 
dustavad katoliiklased (30%). Lisaks on kaks uustul- 
nukat mormoonid ja üks ortodoksi kristlane. 

Uustulnukate hulgas on ka seitse juudiusulist ja 
kaheksa saadikut, kes ei soovi oma usutunnistust 
nimetada, samuti kaks moslemit. 


Koostanud: ANDRES KAPP, 
Tallinna kogudus 
http://www.pewforum.org/2019/01/03/faith-on-the-hill-116/ põhjal. 


Pew Research Center 

Viitka piibliõppe päev 


Me lootus on Jumalas... — kolmas Lõuna-Eesti 
koguduste piibliõppe päev 


Kolmas piibliõppe päev, mis toimus 19. jaanuaril 
Viitka Valguse Koguduses, tõi kohale 23 inimest nel- 
jast kogudusest: Võru, Räpina, Viitka ja Tallinna. 
Kolmandal piibliõppe päeval saime olla Jumala 
sõna valguses 5 tundi. Õppepäeva teema oli väga ins- 
pireeriv ja kaasahaarav, saime tunda Jumala vägevat 
ligiolu. Sest teemaks oli Vana Testamendi koguduse- 
telk — ligipääs Jumala ligiolusse kõige pühamas paigas. 


Mõned märkmed sellest päevast: 

Uurisime 2Ms 25:8-9, mida tähendab püha - Jumalale 
eraldatud. Jumala reaalsus on suurem kui prohvet 
Jesaja suudab kirjeldada Js 6:1-5. Inimeste nägemustes 
Jumalast on läbiv teema pühadus. Pühadus, Jumala 
täiuslikkus. 

Kogudusetelk ei ole inimlik idee, kuidas Jumalale 
ligineda. See on see paik, kus me saame Jumalaga 
kohtuda, liikuda tema pühaduse poole. Kogudus ei 
ole meie lõppeesmärk, vaid koht, kus on Jumala tege- 
lik ligiolu. Telk on tulevaste asjade vari. 

Miks kristlased ei järgi enam selliseid rituaale? Ela 
Jumalaga kooskõlas südames, et see oleks igapäevane 
elu. Peame taotlema pühadust, et Jumalale lähemale 
saada. Ainult Jumal on püha. 


Õppepäevalised. 

kl KI 2:17, Hb 10:1 


Foto: Luule Tasso 


Diakon Mark Nelson õpetamas. 


Õppepäeva tegi huvitavaks töö väikegruppides, 
kus saime läbi arutada antud teemaga tekkinud 
küsimused. 

Tõdesime, kui hea ja oluline oli see kokkusaamine 
meie jaoks. Piiblis on öeldud: sest teie olete Jumala 
lapsed usu läbi Kristuses Jeesuses. (GI 3-26.) Usk 
köidab meid ühte ja sulatab ühiseks pereks. Jeesus 
seob meie elukillu ühe suurema tervikuga. Jeesus 
ütleb: Mina olen tulnud, et neil oleks elu, ja oleks seda 
ülirohkesti! (Jh 10:10.) 

Oli hea olla osaduses, ühise Jumala perena, et leida 
teed ja rada elava usu teel. 

Ka usklikena vajame pidevat usu värskendamist, 
et Jumala sõna tuum ja vägi püsiks kirkana. Siis me 
elame mitte üksnes iseenda, vaid ka ligimeste heaks. 

Oleme väga tänulikud kõigile osalejatele! 

Suur tänu õpetajatele — Livia ja Mark Nelsonile! 

LUULE TASSO, 
Viitka kogudus 


Foto: Jaan Lodi 


Ele Paju ja Joel Aulis jagamas oma USA-reisi kogemusi. 


Pastorid ja ilmikjutlustajad õppepäeval. 


15.—16. märtsil toimus Pärnus pastorite 
õppepäev, millest võtsid osa ka ilmik- 
jutlustajad erinevatest kogudustest. 
Teemadeks olid jutluse seos ülejäänud 
jumalateenistuse osadega, kuulajate 
ootused jutlustajale ja mida John Wesley 
luges eneseharimiseks. Samuti oli või- 
malus harjutada jutlustamist ja saada 
tagasisidet oma kolleegidelt. Jutluste esi- 
tajad olid valinud ühe John Wesley 52 
jutlusest ja esitasid sellest 15minutilise 
versiooni tänapäevases võtmes, pärast 
mida järgnes arutelu jutluse esitamise 
tugevate ja nõrkade külgede kohta. 
Õppepäevad oli rikastav kogemus kõi- 
kidele osalejatele. 

Fotod: Robert Tšerenkov 


Räpinas on põnevad ajad 


uba aasta on möödas sellest, kui 25. märtsil 2018 

kinnitasime EMK Räpina Koguduse 30. aastapäe- 
val uuele kogudusehoonele nimetahvli. Olime kogu- 
dusega pikalt otsinud Jumala tahet ning palvetanud: 
»Issand, laienda meie maa-ala, aita leida parim lahen- 
dus koguduse hoone osas ning varusta meid nii 
koguduseliikmete kui hoonetega.“ 

Novembris 2017 juhtis Jumal meid hooneni, mille 
ajalugu on aukartustäratav. Antud hoone on algselt 
ehitatud pühakojaks, kuid venestamise käigus Räpi- 
nasse transporditud ja kasutatud ametihoonena. Meil 
on eriline eesõigus ja igatsus see hoone ehitada ning 
taastada pühakojana, kus teenida Jumalat ning 
kogukonna vajadusi. 

Seisame Jumala sõnal ning hoiame oma silme ees 
sõna Esra raamatust: ,, Meie oleme taeva ja maa Ju- 
mala sulased ja me ehitame üles selle koja, mis oli ehi- 
tatud paljude aastate eest“ (Esra 5:11). 

Suve algul kõlas üleskutse ,,Talgutele 
metodistidele kättesaadavates listides. 

Oleme südamest tänulikud kõigile armsatele, kes 
oma aega, andeid ja jõudu investeerisid EMK Räpina 
uue kogudusehoone talgupäevadel. Me saime kõik 
ülirohkesti õnnistatud, sest koos tegemise võlu, töö 
raskuse valu, ühiste juhtumiste naljad ja kirg Issanda 
kuningriigi laiendamise vastu on midagi enamat kui 
tööpäev Räpinas. 


1 


erinevates 


Täname talgulisi: 
Urmas Sassian - töödejuhataja 
Meeli ja Üllas Tankler 
Lauri Tankler 
Raivo Nikiforov 
Mark Nelson 
Ronivaldo Pereira Belo Horizonte, MG, Brasiiliast 
Thea ja Kaupo, Johannes Kaspar Kant 
Ove Palo 
Veljo Toodo 
Tony Käsper 


12 KODUTEEL 1/2019 


Maire ja Ivar Ring 

vend Alar Räpinast (eriline mees Jumala 

südame järgi) 

EMK Räpina koguduse aktiiv, lapsed ja noored 

Phil-Benjamin, Daniel, Tanel Paju. 

Meie tegevust on märganud ka kogukond ning 
nende initsiatiivil organiseeriti EMK Räpina laste- 
keskuse ruumide valmimiseks rahasid ka riigilt 
(10 000 €). Me kõik üheskoos ootame suure põne- 
vusega, kuna ükskord see hoone saab avatud. Oota- 
misega ei jõua kahjuks kaugele, vajame jätkuvalt 
eestpalveid, Jumala juhtimist, uut energiat talgupäe- 
vadele ja rahasid. 

Mitmed on juba tundnud huvi järgmise suve 
tegemiste kohta. Võtke julgelt ühendust ja saage osa 
Jumala kuningriigi rajamisest Räpinasse. 

Südamlike tervitustega pastor Ele Paju perega. 


Talgulised Räpinas. 


Fotod: Ele ja Tanel Paju 


Rahvas Pika Hermanni jalamil. 


Eesti Vabariigi 101. aastapäev 


24. veebruaril tähistati suure pidulikkusega kodumaa 
101. aastapäeva. Nagu ikka, alustati aastapäeva vara- 
hommikul, päikesetõusu ajal piduliku lipuheiskami- 
sega kõigepealt Narvas ja kakskümmend minutit 
hiljem Tallinnas ning teistes linnades. Tallinnas oli 
Toompeale, Pika Hermanni jalamile kogunenud 
tuhandeid inimesi. Meestelaulu Seltsi meeskoor koos 
Politsei ja Piirivalve orkestriga alustas hümniga. Sõna 
võtsid Riigikogu esimees ja EELK peapiiskop Urmas 
Viilma. Kõlasid ka Enn Võrgu ,.Eesti lipp” ja Johannes 
Aaviku ,, Hoia Jumal Eestit”. 

Kell 9 asetati pärgi Vabaduse väljakule võidusamba 
jalamile. Õnnistussõnad lausus EKN president, EELK 
piiskop emeeritus Andres Põder. 

Kell 10 algas aga aastapäeva jumalateenistus 
Tallinna Kaarli kirikus. Oikumeenilisel jumalatee- 
nistusel osalesid ka vabariigi president, peaminister, 


Peapiiskop U. Viilma ja president K. Kaljulaid. 


Foto: EELK Kaarli koguduse lehelt Facebookis 


Tõrvikurongkäik- 


kaitseväe juhid, diplomaatiline korpus ning EKN liik- 
meskirikute juhid. Jutlustas EELK peapiiskop Urmas 
Viilmaa. 

Kell 12 alanud kaitseväe paraadil võttis sõna kait- 
seväe juhataja kindral Martin Herem. Kaitseväe pa- 
raadi õnnistas peakaplan major Gustav Kutsar. 

Õhtul toimus Estonia majas aastapäevale pühen- 
datud kontsert ja pidulik presidendi vastuvõtt pea- 
aegu tuhandele inimesele. 

Piduliku päeva lõpetas Tõrvikurongkäik läbi 
vanalinna umbes 10 000 osavõtjaga. Rahvahulgale 
esines laulja Tõnis Mägi, kes lõpetas ürituse oma 
vaimuliku lauluga ,,Palve”. 

Läbi kõikide ettevõtmiste oli meeldivaks tõde- 
museks asjaolu, et kaasatud olid Eestimaa kirikute 
vaimulikud ja kõlas ka Jumala sõna — nii kõnedes kui 
laulus. 


Oli kaunis päev. 
ANDRES KAPP, 


Tallinna kogudus 

Perekond Childress. 


Külli Tõniste ja Douglas Childress 


Milline vaimulik kogemus on teie 
elu kõige enam mõjutanud? 
Külli: Kõige suurem vaimulik ko- 
gemus olid jõulud aastal 1988, kui 
kuulsin esimest korda evangeeliu- 
mi. Teine oli see, kui võtsin Jeesuse 
oma ellu vastu ja sain ristitud 1991. 
aastal. Aga seejärel kindlasti otsus 
minna pärast keskkooli piiblikooli. 
Jumalal on olnud minu jaoks tee, 
mis on ületanud kõik, mida ma 
oleksin võinud ise ette kujutada. 
Douglas: Minu elus on olnud enam 
kui üks selline kogemus, aga kõige 
olulisem on ehk olnud kutse vai- 
mulikku teenistusse. Ma alustasin 
ülikooliõpinguid eesmärgiga saada 
juristiks, kuid viimasel kursusel 
sain Jumalalt kutse teenimistööle. 
Suhtlesin misjonäride lastega krist- 

liku liikumise Intervarsity Christian 
Fellowship raames ja nende lood 
inspireerisid mind. Tänu neile 
mõistsin, et võin teenida ka väljas- 
pool USA piire. Kuna ma ei talu 
kuuma kliimat, siis palusin: ,Is- 
sand, ma olen valmis minema igale 
poole, aga palun ära saada mind 
kuumadele maadele!” Jumal kuulis 
mu palvet ja saatis mind Eestisse. 


Millised on olnud teie 
teoloogilised õpingud? 

Külli: Õppinud olen kaua ja mit- 
mes koolis. EKNK piiblikoolis, 
EMK Teoloogilises Seminaris. Ma- 
gistriõppes Asburys piibliteaduse 
alal ja seejärel doktorantuuris piibli 
teoloogia alal. Asburys tundsin en- 
nast nagu kala, kes sattus akvaariu- 


mist ookeani. Mu silmaring sai 
palju laiemaks. Mulle meeldis su- 
helda rahvusvaheliste tudengitega. 
Jumala armastus ühendab. Minu 
parim sõber seminaris oli vene- 
lanna. Me ei jaganud ühtegi polii- 
tilist vaadet, aga meie vahel oli 
tugev sõprusside ja peaaegu fanaa- 
tiline huvi Uue Testamendi vastu. 
Õppisime koos kreeka keelt ning 
istusime raamatukogus ja tegime 
koolitöid poole ööni. Pärast oli mul 
toanaabriks ameeriklane, kellel oli 
huvi Vana Testamendi ja arheoloo- 
gia vastu. Temaga koos käisime lis- 
raelis arheoloogilistel kaevamistel. 
Asburys kohtasin ka oma abikaasat 
Douglast, kellega koos oleme täna 
Eestis. Nii et teoloogilised õpingud 
on olnud oluline osa mu elust. 


Foto: erakogu 


Douglas: Magistrikraadi sain As- 
bury Teoloogilisest Seminarist 
(Wilmore, Kentucky). Enne seda 
oli mul väga vähe formaalseid tead- 
misi teoloogias, kuigi osalesin üli- 
koolis aktiivselt kristlikus orga- 
nisatsioonis Intervarsity Christian 
Fellowship ja läbisin mitmeid koo- 
litusi, näiteks usujagamise alal. 
Võtsin ka osa piibliõppegrupi tööst 
ja olin selle juhiks. Enne Eestisse 
tulekut töötasin USAs üheksa aas- 
tat pastorina, mis on olnud omaette 
koolitus. 


Millised Piibli kirjakohad on 
teile kõige olulisemad? 

Külli: Kiri roomlastele 8:16 — 
Vaimu tunnistusest 

Douglas: 3. Moosese raamat 19:2 — 
pühadusest 


Kuidas kulges teie tee tagasi 
Eestisse? 

See sai olla ainult Jumala kutse. Me 
saime Eestist kirja kutsega tulla 
seminari päeval, mil olid Douglase 
ema matused. Tema isa oli surnud 
väga ootamatult vähem kui kuu 
aega varem. Lisaks oli Douglas ko- 
guduse vahetamise protsessis. Kee- 
gi Eestis ei teadnud sellest midagi. 
Kui see kiri oleks tulnud kuu aega 
varem või mõni nädal hiljem, siis 
me ei oleks saanud jaatavalt vastata, 
aga see tuli just õigel hetkel... Meie 
otsus sündis sekunditega. Tead- 
mine, et see ei olnud meie valik või 
kellegi sundus, vaid Jumala ilm- 
selge kutse, on andnud meile jõudu 
ja muu on olnud sisuliselt vormis- 
tamise küsimus. 


Mida sooviksite lugejatega 
jagada oma pere kohta? 
Tahaksime tänada Tallinna meto- 
disti koguduse inimesi, kes on meie 
pere ja eriti meie laste vastu lahked 
olnud. Lastel ei ole olnud kerge va- 
hetada keelt, leida uusi sõpru jne. 
Iga kannatlik pühapäevakooli õpe- 
taja ja lahke koguduseliige aitab 
kaasa sellele, et lapsed tahavad 
kirikusse tulla. Ükskord meie noo- 
rim poeg Kalev vaatas pastorile alt 


üles otsa ja raporteeris: ,I hate 
school, but I love church.” (,, Ma 
vihkan lasteaeda, aga ma armastan 
kirikut?) Ta ütles seda südamest. 
Tallinna koguduses on palju mit- 
mekeelseid peresid. Meie südamel 
on olnud pakkuda osadust inglis- 
keelsetele, sest me teame, et neil on 
vajadus osaduse järele. Aga me ole- 
me ikkagi osa eesti kogudusest ka. 


Kuidas näete oma rolli EMK 
Teoloogilise Seminari arenda- 
misel? 

Douglas: Tahaksin näha EMK 
Teoloogilist Seminari paigana, kus 
üliõpilased kasvavad akadeemi- 
liselt, vaimulikult ja ka osadusli- 
kult. Nad peaksid saama teadmisi 
ja oskusi, mis teevad neist muutusi 
esile toovad kristlikud juhid seal, 
kuhu Jumal neid saadab. 

Seminar peaks olema paik, kus 
toimub üliõpilaste isiklik vaimulik 
kasv ja süveneb osadus Jumalaga. 
Tahaksin näha ka üliõpilaste lähe- 
dasemat suhet üksteise ja õpeta- 
jatega. 

Püüan õpetada kirikulugu ja 
viia läbi seminari jumalateenistusi 
viisil, mis aitab üliõpilastel kasvada 
nimetatud kolmes valdkonnas. 


Külli: Seminaris õpib täna 60 tore- 
dat ja tublit tudengit, kes on ko- 
genud oma elus Jumala kutset. 
Meie roll on luua tingimused nende 
vaimulikuks kasvuks. Kui tudengid 
kogunevad palveks hea meelega, 
kui ma näen neid jagamas Jumala 
sõna, õppimas teoloogiat ja õpitut 
rakendamas, siis täidab kool oma 
eesmärki. Meie teeme töötegijatena 
oma osa, aga üksi ei tee siin keegi 
midagi. Kooli areng toimub vaid 
siis, kui igaüks teeb oma väikese 
osa. Ma püüan rektorina inimesi 
kokku tuua, seminari pildil hoida ja 
leida seminarile rohkem toetajaid, 
ka Eestist. Tahaksin arendada meie 
raamatukogu. Kooli peamine ees- 
märk on õppimine ja me peaksime 
looma selleks tänapäevased tingi- 
mused. 

Küsitles TARMO LILLEOJA 


TÄHTPÄEVAD 


30. jaanuar Kunda Betaania 
kogudus — 25 


14. märts oli Emakeelepäev 


Sõnad 


Kergelt sõnu ära pilla, 
see võib hävitada silla, 
mida mööda leidis tee 
teineteise mõistmine. 


Sõnad ülevad ja suured - 
tihti puuduvad neil juured. 
Neis on uhket sädelust, 
aga vähe armastust. 


Milline on sõnaseeme, 
mida külvad oma teele? 
Õige sõna ütle nüüd, 

et see poleks järelhüüd... 


MAIRE SIMM, 
Tallinna kogudus 
SUNNIPAEVAD 


Kirikuvalitsus õnnitleb 
25. jaanuar Olav Pärnamets 82 
4. veebruar Taavi Hollman 50 


3. märts Sergei Sutškov 65 
23. märts = Georg Lanberg 89 
8. aprill Toomas Pajusoo 73 


Tallinna kogudus õnnitleb 
14. veebruar Einike Liders 75 


28. märts = Uno Külviste 90 

29. märts Raivo Kõrgemägi75 
31. märts Tõnu Lepisto 80 

1. aprill Elmet Saupõld 80 

Kuidas ja miks konfliktid tekivad? 


Kuidas ja miks konfliktid teki- 
vad? Kas konfliktid on alati 
halvad või võib neis olla ka 
midagi positiivset ja õpetlikku? 
Kuidas emotsioonid konflikti 
arengut mõjutavad? Kuidas 
konflikte lahendada? Kuidas 
leida tasakaal enda ja teiste 
vajaduste vahel? Jne. 


16 KODUTEEL 1/2019 


onfliktid on paratamatus, 
sest need tekivad erine- 
vustest huvide, vajaduste, 


hoiakute, eesmärkide suhtes või 
nende mittemõistmisel ning kuna 
inimesed on kõik erinevad, polegi 
võimalik konflikte vältida. See tä- 
hendab, et konfliktid on igapäeva ja 
iga suhte (ka paarisuhte) loomulik 
osa. Küll aga see, kuidas me sellele 
reageerime ja kuidas me konflikti 
lahendame, on inimese valik ja 
vastutus. See on oskus, mida saab 
õppida ja treenida. Piiblis on kirjas 
Ef 4:26: Kui vihastute, siis ärge teh- 


ke pattu! Ärgu päike loojugu teie 
vihastumise üle! 

Konflikt iseenesest ei ole halb 
ega hea — kui tekib erimeelsus, siis 
ei arene sellest alati tuline vaidlus 
või tüli. Kui situatsioonis tõuseb 
ärevus, tulevad ilmsiks emotsioo- 
nid ja tunded, millega me ei saa 
hakkama. Konflikt võib olla dest- 
ruktiivne (lammutav), kui konflikt 
toob esile emotsioonid ning tegel- 
dakse vastasseisu endaga, vältides 
konflikti sisulist lahendamist. Ja 
konflikt võib olla konstruktiivne 
(ülesehitav), kui vastuolu lahenda- 


MIR [e] 


takse loominguliselt, püütakse lei- SOOME-UGRI MISJON ON TAGASI! 

da lahendusi, mis on kõigile kasu- 

likud, arvestatakse kõigi osaliste va- Ns paaril aastal on meie soome-ugri misjonitöö väga 

jaduste ja tunnetega. vaikne olnud. Põhjuseks nii Venemaa seadusemuudatused 
Ma vaataksin konflikti kui või- kui ka muudatused meie oma meeskonnas. Aga tänu Jumalale, 

malust positiivseks muutuseks või uksed on jälle avanemas! 

arenguks. Erimeelsuse lahenda- 20 inimest meie hõimurahvastest — handid, neenetsid, komid 

mine puhastab õhku, õpetab ütle- ja saamid tulevad Tallinna metodisti kirikusse 15.—18. aprillini, et 

ma ei, aitab sügavamalt tundma õppida piibli ja misjonit. Ülestõusmispühadeks reisivad nad Saare- 

õppida iseennast ja teist ning lä- maale, et olla nädal ka Kuressaares. Hoia silmad lahti — kui näed 

hendab suhet. Konfliktidega toime- inimesi värvilistes rahvariietes, siis kasuta võimalust, et nendega 

tulek on oskus analüüsida ning tutvuda! 

hinnata konflikti ja valida sobiv la- Suvi pakub ka eestlastele võimalusi — külastada meie hõimu- 

hendusstrateegia. rahvaid misjonirühmade koosseisus, koostöös Eesti Evangeelse 
Parim võimalus konfliktidega Alliansi misjonitoimkonnaga. Kui Jumal kutsub sind näiteks 

toime tulla, on neid ennetada. Sel- Komimaale, võta kontakt EEA misjonitoimkonna juht Kaire 

leks tuleks tegeleda probleemidega Lotamõisaga (kairetoomhotmail.com) või EMK misjonijuhi An- 

juba eos, et need ei areneks konflik- neli Tombakuga (anneli.tombakogmail.com). 

tiks. See oleks ju ideaalne! MARK NELSON, 
Kui oled mingis endale olulises Tallinna kogudus 


asjas kaaslasega eri meelt ja jätad 
selle ütlemata, jääb erimeelsus 
pealispinna alla siiski alles. Eri- 
meelsuse pühkimine ,vaiba alla“ ei 
tee seda olematuks — see tuleb va- 
rem või hiljem nähtavale. Ütle seda, 
mida öelda tahad — mitte seda, 
mida arvad, et teine tahab kuulda. 
Avatus ja ausus on olulised ka eba- 
mugavate teemade puhul, igal ühel 
on õigus hoolitseda talle oluliste 
asjade eest ja samal ajal kohustus 
austada teisele olulisi asju. 

Lootus jääb alati! Konfliktide la- 
hendamist saab õppida ja selles 
saab areneda. Julge oma tunnetest 
rääkida; õpi tundma, mis asjad, 
olukorrad, tunded on sulle hellad ja 
keerulised ning räägi neist ka tei- 
sele. Pea meeles, et mõlemal on 
tüliolukorras õigus võtta hingamis- 
paus ja järelemõtlemise aeg. An- 
destus, aktsepteerimine ja huumor 
on lepituse saavautamisel olulised. 

Kui õpid ennast tundma ja aus- 
tad oma vajadusi, oled võimeline 
seda head tegema ka teisele. Piibel 
ütleb Mt 22:39: Armasta oma ligi- 
mest nagu iseennast! 


Foto: Mark Nelson 


MIRJAM TINNO, 

EELK Perekeskuse perenõustaja 
ja koolitaja Haapsalus, 

EMK Tallinna kogudus 


(Refereeritud ajalehest ,, Lääne Elu“, OL - = - — 
avaldatud ajalehe nõusolekul.) Eelmise soome-ugri piiblikooli lõpetamine 2015. 


i 

TUNNISTUS 


Leida lugu 


ohtasin juhuslikult ühel 
Kk päeval Tartus Toomel oma 
endist kursusekaaslast, kel- 
lelt sain teada, et mu hea sõbratar 
ja õpingukaaslane Leida on raskesti 
haige. Ennegi nõrkade kopsudega, 
oli ta oma surma piiril heitlevale 
internaadi toakaaslasele loovuta- 
nud viissada kuupsentimeetrit verd 
tema elu päästmiseks. Pärast seda 
Leida enda tervis äkiliselt halvenes, 
ta lamavat Tartu Invaliidide Sana- 
tooriumis väga raskes seisundis. 

Läksime koos abikaasa Gusta- 
viga teda külastama. Kui rääkisime 
talle Jumala armust, selgitas ta, et 
tunneb sügavat häbi Jumala ees ega 
suuda seetõttu Tema poole pöör- 
duda. ,,Kui mul oli tervis ja tulevik, 
elu täis lootusi, (ta oli tõusev täht 
spordis kõrgushüppe alal ning õppis 
paralleelselt arstiteadust ja keha- 
kultuuri — A. Henno), ei vajanud ma 
Jumalat, aga nüüd, kui minuga on 
kõik otsas, peaksin Temalt armu 
paluma — ei, mul on häbi seda teha!“ 

Püüdsime teda küll veenda, et 
Jumal andestab ja armastab teda 
just sellisena nagu ta on, aga ta jäi 
kõhklevaks. Nõustus siiski sellega, 
et viime tema eest palvesoovi kogu- 
dusse. 

Hiljem külastasin teda veel paa- 
ril korral. Ükskord oli ta ainsana 
palatis. Väljas oli puhkev kevad, 
laual vaasis hiirekõrvus kaseoksad. 
Leida pööras silmad akna poole ja 
õhkas jõuetu häälega: ,,Kevad... 
kevad!“ Siis hüüdis kogu oma jõu- 
du kokku võttes: ,, Ma ei taha sur- 
ra!“ Seda oli ülimalt traagiline 
kõrvalt näha. 

Eelnevast novembrist alates olin 
tööl laborandina Tartu Ülikooli 
kunstiajaloo kateedri juures. Pärast 
suve Peedul oli meie elus toimunud 
mõningaid muudatusi, kodune 
õhkkond oli rahutu, polnud või- 
malust segamatuks palveks. Sel- 

lepärast hakkasin igal hommikul 
varem tööle minema, et enne ka- 
teedrijuhataja tulekut vaikselt Leida 
pärast palvetada. Koorem tema 
hinge pärast muutus väga suureks. 

Leidat jälle kord külastades 
märkasin, et surm oli juba vaju- 
tanud oma pitseri nii tema näole 
kui ihule. Ta oli äärmiselt kõhn, 
ainult paled õhetasid palavikus. Ta 
rääkis: , Mäletan selgesti, kui istu- 
sime loengul ja professor tõmbas 
tahvlil diagnoosile pneumonia cru- 
posa kolm punast joont alla, 
üteldes: ,, Pidage meeles, see lõpeb 
alati surmaga, sellest ei ole pääse- 
mist!“ — Jah, ja siin ta on, see ,Õit- 
sev tiisikus“.“ Leida jätkas: , Ma ju 
tean seda, aga nad ütlevad mulle 
siin haiglas ikka: ,, Pead sööma, siis 
paraned, muidu sured!“ — Oh, kui- 
das ma tahaksin elada! Sõbrad 
toovad mulle häid sööke, aga kui 
need oleks olnud mu kosutuseks 
enne haigust, oleksin ma praegu 
terve. Siis aga pidin nälgima, õppi- 
ma ja jälle nälgima...“ 

Me vaikisime. Mulle oli selge, et 
pean väljendama talle kogu päästva 
tõe, mida ta sisimas isegi teadis. Ma 


rääkisin. Seda oli nii raske teha, sest 
ta elutahe hoidis ilmsesti kinni 
arstide ja sõprade valedest, lohuta- 
vatest sõnadest. Ütlesin nii kaas- 
tundlikult kui suutsin: , Leida, 
arvesta sellega, et sa sured pea, aga 
Jumal on andnud sulle lisaaega va- 
hekorra korraldamiseks Temaga. 
Kasuta seda hinnalist aega, mis 
praegu veel on su käes, võta Jeesus 
vastu oma Päästjaks. Väljaspool 
Teda on igavene hukatus.“ 

Haigele kooliõele ei meeldinud 
see teema, ehkki ta polnud ateist. 
Kurvalt ja surve all soovisime 
teineteisele parimat ning ma lah- 
kusin. 


Rõõmusõnum 

Leidast ei teadnud ma juba hulk 
aega midagi muud, kui et ta oli 
viidud Tartust sanitaarlennukil 
koju Tallinnasse ema juurde — sur- 
ma ootama. 

Kord Tallinnas viibides tundsin 
taas suurt muret südames Leida 
hinge pärast ja vajadust teda külas- 
tada, aga et tundsin end olevat liiga 
tühjana tõsisema palvevõitluse 
jaoks, mõistsin oma mineku mõt- 
tetust. Sellise ängiga pealinna tä- 
navail kõndides, saatis Jumal otse 
mu teele kohaliku koguduse õe, kes 
oli tõsine Issanda teenija. Rääkisin 
talle südamelt ära kogu 100, andsin 


Leida aadressi ning palusin teda 
tungivalt minu kooliaegset sõbra- 
tari külastada. Lootus, et õde seda 
kindlasti ka teeb, võttis suure 
koorma mu õlgadelt. Olin tänulik 
ja usaldasin asja Jumala kätte. 

Ühel suveööl, kui magasime pe- 
rega oma kodus, nägin ootamatult 
seletamatut nägemuspilti. Ma pol- 
nud päris ärkvel, nägin kõike nii, 
nagu see hetkel oli — tuba pime, 
lapsed oma voodites magamas - ja 
äkki lahvatas meie teise korruse 
akna taga ülihele valgus ning selles 
valguses astus Leida tuulekohina 
saatel ülirõõmsana läbi suletud 
akna takistamatult meie tuppa. Esi- 
mese ehmatusega haaras mind 
hirm üleloomuliku nähtuse ees ja 
ma äratasin abikaasa enda kõrval. 
Niipea kui tema ärkas, kadus kogu 
nägemus ja kõik oli endiselt nii 
tavaline. 

Imeliku nägemuse mõistatus 
selgus siis, kui tallinlannast õde 
käis Tartus ja jättis mulle teate, et 
Leida on surnud, aga sai mõni päev 
enne seda — tema külastuse ajal — 
säravalt päästetud! Kui see sõnum 
minuni jõudis, oli mul äkki kõik 
selge. Tema surma aeg langes kok- 
ku minule näidatud valguse näge- 
musega. Ilmselt oli ta tahtnud 
mulle teada anda rõõmusõnumi 
oma päästmisest. Aga ma polnud 
siis seda mõistnud. 

Meenus, et paar päeva pärast 
aulist nägemust olin ühel ööl näi- 
nud eriliselt selges unenäos, et koh- 
tasin Leidat tänaval. Sadas valget, 
imepuhast, õrna lund. Leida lausa 
lõkendas rõõmust, haaras mu üm- 
bert kinni ja keerutas. Ma küsisin: 
»Kas sa oled terve?“ — ,Jah, täiesti 
terve,“ oli tema vastus. 

Nähtavasti tahtis Jumal tol kor- 
ral uuesti mulle rõõmusõnumit 
edastada, et ma kindlalt teaksin. 
Olin kõigest südamest tänulik Ju- 
malale, et Ta oli Leida päästmiseks 
kasutanud kallist Oleviste õde. 


AINO HENNO, 
Tallinna kogudus 


MÄLESTUSPÄEVAD 


12. veebruar 


15. veebruar 


9. märts 


Aleksander Kuum, EMK superintendent — 
130. sünniaastapäev (järeltulijad andsid välja tema 


luuleraamatu kordustrüki!) 
Hugo Lepnurm, 20 a surmast 


1944 Tallinna suurpommitamine - 75 


Veerenni palvela pärast 9. märtsi 1944 pommitamist 


19. märts 


25. märts 


George Albert Simons, 
EMK esimene superintendent — 145. sünniaastapäev 
1949 eestlaste II suurküüditamine, 
küüditamisohvrite mälestuspäev 


Märtsiküüditamise 70. aastapäeval kommunismiohvrite memoriaalil. 
25. märtsil toimus Maarjamäel Eesti kommunismiohvrite memoriaalil mälestus- 
tseremoonia ja pärgade asetamine. Tseremoonia käigus avati ka 200 ohvrile 

Foto: Andres Kapp 


pühendatud uued nimetahvlid ja mälestusplaat teadmata kadunud ohvritele. Kella 


12.00—21.00 kõlas memoriaali mälestuskoridoris Arvo Pärdi ,Spiegel im Spiegel". 


KT 

Noortetöö 
EMKs 


Kas noored on meie kiriku tulevik? 
EI - noored ei ole ainult meie tule- 
vik, nad on siin ja praegu! Oleme 
kiriklikel üritustel ikka kohanud ja 
näinud ka mõnd noort, kes meie 
südame põksuma ja silma särama 
paneb. Teame ka kogudusi, kus 
tänu Jumalale noortetöö pühen- 
dunud juhtide ning julgustava pas- 
tori abil uut põlvkonda kasva- 
tab. Toimuvad regulaarsed, järjest 
populaarsust juurde saavad EMK 
noortelaagrid kevadel ja sügisel 
ning piiblilugemise laager suvel. 
Selle töö taga on hetkel vaid kaks 
tõeliselt pühendunud ning innukat 
entusiasti — Grete Lepa ja Karl Mar- 
tin Ventsel. 

Meenub kirikuvalitsuse koos- 
olek, kus heitsime pilgu noorte- 
toimkonnale ja noortetööle üldise- 
malt. Robert Tšerenkov kiriku- 
juhina jagas meiega oma visiooni ja 
nägemust jätkusuutlikust kirikust, 
kus noored peaksid olema kasvav 
põlvkond tugevaid metodiste, kes 
põlevad Kristusele ning jagavad 
Sõna tões ja väes. Seejärel peale lü- 
hikest aruannet noortetoimkonnas 


EMK noorte aktiiv. 

toimuva kohta esitati meile küsi- 
mus: , Kelle süda valutab meie 
kiriku noorte pärast?!“ Sealt see al- 
gaski! Meie: mina, Urmas Sassian, 
Marjana Luist (õpingute tõttu sel 
aastal kahjuks eemal) ja Robert oli- 
me valmis investeerima enam oma 
palveid, aega, andeid ja oskusi meie 
kiriku noortetöö arendamisse. 
Koostöös Grete Lepa ja Karl 
Martin Ventseliga toimus 15. det- 
sembril Tallinnas ,, Metonoorte 
ajurünnak“, kust võttis osa 10 noort 
ja mitmed pastorid/töötegijad, kes 
on valmis investeerima ja panus- 
tama enamat kui me tegelikult neilt 
ootaksime. Muusikaga teenisid 
meid Tallinna vene koguduse noo- 
red, saime osa kogudustes toi- 
muvast, noortetöö väljakutsetest ja 
õnnistustest - ning unistasime 
üheskoos. Päev lõppes ülesõhutava 
ja julgustava sõnumiga (Km 6:1-6), 
et Jumal näeb meis palju rohkem 
kui meie iseendis, sest Ta ei vaata 
meie puudustele, vaid näeb võite ja 
potentsiaali (Gideoni lugu). 
Istusin seal ja kuulasin: meie 
kiriku noori, neid julgustavat kiriku- 
juhti, armastuses motiveerivaid KV 
liikmeid ja Gretet noortejuhina 
ning tõdesin, kui eriline on olla 
selles põnevas hetkes ja ajas ning 
näha Jumala elavat tööd just siin ja 
praegu. Haarasime kinni ühe noore 


väljaöeldud igatsusest — meil võiks 
olla ju üle-eestilised noortekad, kus 
saame kokku! 

Noorte igatsus, meeskonna pla- 
neerimine ning juba 26. jaanuaril 
2019. a toimus EMK Pärnu Agape 
koguduses esimene metonoorte 
üle-eestiline noortekas. Keskseks 
teemaks oli Jumala armastuse prak- 
tiline jagamine meid ümbritsevate 
noorte ellu. Kuidas? Kuulsime tun- 
nistusi, arutasime üheskoos ning 
võtsime vastu väljakutse — sõbra- 
päeval jagan Jumala armastust läbi 
praktilise teenimise. 

See ei ole ilus lõpp, vaid põnev 
algus! Juba 1. ja 2. märtsil kohtus 
paarkümmend noort EMK noorte- 
juhtide koolitusel Tallinnas, kus 
Robert pani meid mõtlema teema- 
del ,, Miks on noortetöö üldse ko- 
guduses tähtis?“ ,, Mis on noorte- 
töö koostisosad?“ ,, Milline on suh- 
tumine noortetöösse?“ ning ,,Kui- 
das alustada?“ Üheskoos tajuti 
EMK noortetöö reaalsust, pingu- 
tusi, väljakutseid ja võimalusi. Kas 
sa tead, et noortetöö koguduses 
tagab põlvkondade järjepidevuse — 
noored on vastuvõtlikumad Jumala 
kutsele, toovad uut värskust, oma- 
vad vaba aega ning on tulevaste 
juhtide kasvuala. Ja mida me veel 
ootame?!? Minu küsimus on täna, 
kas omada säilitamise mentaliteeti 


Foto: Robert Tšerenkov 

noortetöös, või arendada stratee- 
gilist noortetööd Jumala riigi laien- 
damiseks EMKs. Jumal on tegemas 
kallihinnalist tööd meie kirikus, 
kus uus põlvkond südames põle- 
vaid noori on ammutamas tead- 
misi, hüüdmas Issanda nime, astu- 
mas julgeid evangeelseid samme. 
Meil perega on suur eesõigus olla 
osa sellest ning kogeda metodist- 
likku tuld. See on veel õrn, kuid 
meie oma palvete ja julgustusega 
saame selle järjest tugevamaks ja 
suuremaks leegiks muuta. 

Need noored on mõistnud, et 
üheskoos oleme tugevamad ja või- 
dame selle maa Kristusele. Kokku 
saadakse juba märtsi lõpus Tartus 
üle-eestilisel noortekal, aprillis täi- 
tub noorte suur unistus — kevad- 
laager jne. Kuulame meid ümbrit- 
sevaid noori, julgustame neid, ole- 
me valmis tegema enamat kui meie 
mugavustsoon lubab ning kanna- 
me oma kiriku noortetööd palves. 
Noored on meie olevik siin ja 
praegu! 


Fotod: Urmas Sassian 


ELE PAJU, 
Kirikuvalitsuse liige 


“Jorma võllam talu vaal ülevamuv tõu. 
[Kay [3:1 


Ole kärme ja rega end ning oma sõpru, et saaksite kindlasti laagris osaleda! Soodusregi kuni 18. aprillini! 
https://metonoored.wordpress.com/.../03/23/kevadlaager-armas.../ 

NAISTE ÜHENDUS 


Palvetekstide lugejad, vasakult kolmas Pille Mägila (EMK). 


Ülemaailmne 
palvepäev 


1. märtsil 2019 peeti üle terve maa- 
ilma oikumeeniliste jumalateenis- 
tustega Ülemaailmset palvepäeva 
(World Day of Prayer, www. world- 
dayofprayer.net), ja seda ühesuguse 
liturgia alusel. 

Sellel reedesel päeval pöörduti 
Jumala poole Sloveenia naiste 
loodud palvetekstidega teemal 
»Tulge — kõik on valmis“. Tallinna 
palvepäeva oikumeeniline jumala- 
teenistus toimus Viimsi Vabakogu- 
duses. See oli esimene kord, kui see 
armas kogudus avas meile oma 
uksed. Lisaks südamlikule vastu- 
võtule saime osa ka kaunist päike- 
seloojangust sillerdava mere kohal. 
Saime palju uut teada Kesk-Eu- 


EKBL Viimsi vabakoguduses. 

roopa lõunaosas, Aadria mere kirde- 
rannikul asuva Sloveenia ime- 
kaunist loodusest oma roheliste 
metsade, kõrgmägede ja müstiliste 
karstikoobastega. Sloveenia, mis 
kuulub väikseimate ja noorimate 
riikide sekka Euroopas, saavutas 
oma iseseisvuse 1991. a. 

Erinevate kirikute naiste poolt 
loetud palvetekstid tõid esile mured 
ning rõõmud selle maa ja rahva pä- 
rast. Muusikaga teenis 50-liikme- 
line Tallinna oikumeeniline nais- 
koor, klaverisaatjaks Urve Pihlak. 

Vaimulikku sõnumit jagas Viim- 
si Vabakoguduse pastor Kristjan 
Kalamägi, aluseks pühakirja tekst 
Luuka 14:15-24: Majaisanda suur 
pidusöök, kuhu oli palju kutsutuid: 
»lulge, sest kõik on juba valmis!“ 
Kuuldud vabandused, äraütlemised 
olid nii inimlikud ja lõpuks sõnum 
sulasele: Mine välja teedele ja 


Fotod: Kristjan Kalamägi 


aedade äärde ja keelita rahvast sisse 
astuma, et minu koda saaks täis! 
Laud on kaetud - tulge kõik! Ju- 
malakoja uks on avatud. 

Pärast kuuldud jumalasõna toi- 
mus väga aktiivne arutelu oma 
naabriga, kahe küsimuse põhjal: 

Kas oskad ette kujutada, mida 
võis tunda kutsuja, kui kõik kutsu- 
tud väitsid, et neil on pakilisemaid 
või tähtsamaid asju teha kui pidu- 
söögist osavõtt? 

Kas oled kunagi ise küllakutse 
tagasi lükanud? Kuidas sa ennast 
tundsid? 

Allakirjutanul oli eesõigus mik- 
rofoniga küsitleda inimesi ja nende 
arvamusi. 

Enamik inimlikke emotsioone 
ja reageeringuid tuli esile, samas 
teise küsimuse puhul kerkisid üles 
sellised sõnad nagu süütunne, mä- 
lestus kogu eluks, kahetsus selle üle, 
mida muuta ei saa... 

Jumalateenistuse lõppedes sai 
kaasa elatud naiste paljudele tänu- 
palvetele, mida ilmestas kaunis 
viiulimuusika. 

»Jumal, Sina oled see, kes meid 
kutsub. Sina tood meid ühise laua 
äärde ja juhatad meid teele, mis viib 
elu ja lootuse suunas. Me igaüks 
oleme Sinu silmis olulised.“ 

Pärast jumalateenistust oli ühi- 
ne osadus koguduse kohvikus. 

Maailma palvepäeva traditsioon 
on üsna pikk, alguse on see saanud 
1870. aastal USAs. 

Märtsikuu esimesel reedel pee- 
tava Maailma palvepäeva (varase- 
malt tuntud kui naiste palvepäev) 
muudab eriliseks see, et 24 tunni 
jooksul peetakse ühesuguste pal- 
vetekstide alusel jumalateenistusi 
ligi 170 riigis ja piirkonnas. 

Eestis on palvepäeva tähistatud 
alates 1995. aastast. Eestikeelsete 
palvetekstide tõlkijaks oli Meeli 
Tankler. Maailma palvepäeva oiku- 
meeniline jumalateenistus toimus 
ka Pärnus. 

Tallinna palvepäeva üks korral- 
dajatest, 


PILLE MÄGILA, 
EMK Naiste Ühenduse esinaine 


Lastetöö kirikus — miks? 


Eesti Metodisti Kirik on küllaltki väike kirik maailma 
mastaabis, aga osa ühest väga suurest Jumala perekon- 
nast siin maa peal. Nii nagu peres on suured ja väikesed, 
noored ja vanad, lapsed ja täiskasvanud, nii ka meil. Et 
üks pere hästi toimiks, on igal ühel oma väga oluline roll 
ja koht. 

EMK lastetöö toimkond on 5.-6. aprillil 2019 korral- 
damas taas üle-eestilist koolituspäeva Tartus, Püha 
Luuka koguduses. Meie igatsus on kokku saada kõigi 
õpetajate ja abilistega, kes panustavad meie koguduste 
lastetöös või kellel on eriliselt südames just lapsed meie 
kogudustes. Laupäeval keskendume konkreetsele õppi- 
misele teemadel ,, Metodism ja lapsed“, ,, Segarühmad“ ja 
»Teeme suvekooli!“ aga reede õhtul on aeg rääkida oma 
muredest ja rõõmudest, arutleda konkreetsete olukor- 
dade üle oma meeskonnas, olla olemas üksteise jaoks, 
kui oled väsinud või vajad inspiratsiooni. Lastetöö on 
oluline valdkond kirikus, mis paneb aluse lapse (ini- 
mese) teekonnale koos Jumalaga vahel juba väga noores 
eas, ja sel ajal külvatud seemned on väga hea idane- 
vusega. 

Kuulsin hiljuti kaht lugu, mis panid mind nägema 
meie tööd laste ja noortega palju laiemas perspektiivis. 
Oleme harjunud mõtteviisiga, et lastetöö on tund-kaks, 
mille laps veedab kord nädalas kirikus piiblilugu õppi- 
des. Aga kui küsisin oma kunagiselt usinalt pühapäe- 
vakooli lapselt, mida ta mäletab oma pühapäevakooli 
tundidest, oli vastus: mitte eriti palju faktiteadmisi, aga 

head emotsiooni. Mis on 
olulisem? Kas see, et Jaakobil 
oli kaksteist poega või see, et 
kirikus on inimesed, kes 
armastavad Jumalat ja lapsi; et 
kirik on hea koht, kuhu võib 
alati tulla; et usk Jumalasse kan- 
nab läbi raskuste ning koos Jumalaga 

võime elada õnnelikku elu? 

Teine lugu rääkis noorest kristlasest, kes vahetult 
pärast usklikuks saamist oli läinud võõrasse linna õp- 
pima ja leidnud eest armastava koguduse, kus teda mär- 
gati. Väikesed heateod, sõbralik hoolivus ja ka lihtsalt 
see, et keegi tundis huvi, andsid noorele kristlasele pildi 
Jumala perekonnast, aitasid usus kasvada. Kas meie 
märkame väikeseid ja suuri lapsi oma kirikus? Kas meil 
jätkub tahet olla neile vaimulikeks isadeks-emadeks, 
vanaemadeks-vanaisadeks? Võib-olla just sinu julgustav 
sõna on see, mida Issand tahab kasutada? 

Nii et väärtustagem oma koguduses õpetajaid, kes 
pühendavad aega lastele tunde ette valmistades ja läbi 
viies, aga olgem ka avatud, kui meid appi kutsutakse või 
kui Jumal mõne pere eriliselt meie südamele paneb. 
Metodisti kirikus ei oodata, kuni laps jõuab teatud 
kindla vanuseni, et alles siis talle Jumala tõdesid selgi- 
tada — laps on väike inimene, kellel Jumalaga oma rada 
käia. Taevaisa tundmiseks ei pea olema eelnevat suurt 
tarkust, piisab avatud südamest, mis on igal lapsel täitsa 
olemas. 


KÜLLI KUUSEMAA, 
EMK lastetöö toimkond 


Lõngalilled pühadekaunistuseks! 


Saabumas on Ülestõusmispühad. Kevadist lilleilu saab ise 
pühadelauale juurde teha ja teisi sellega üllatada! 

Selleks vajad kollast lõnga ja kahvlit. Pane varreks sobiv 
karvatraat või grilltikk kahvli kõrvale, sidumiseks sobiv niit 
või nöör läbi kahvliharu ja keri kollast lõnga kahvlile. Seo 
niidile sõlm peale ja kinnita varre külge, lõika õielehed 
lahti. Eriti ilusaks läheb õis, kui harutad lõnga kiud eraldi 
lahti. Tee mitu tükki ja pane ,lilled“ vaasi või potti ,,kas- 
vama“. 

LASTEKIRIK 


Dd põhjusel tuletan ma Julle meelde, 
E da taad õhutaksid lökkeeli 


A 


Jeerrala anide, rtid. 6nt Sitt114. 

EMKTS 25. AASTAPÄEV = 1O6nnef TC9MLI25 BMTS 25° Anniversary Celebration 


EMK Teoloogiline Seminar 25 


Kõik on oodatud 24. mail 2019 
Eesti Metodisti Kiriku Teoloogilise Seminari 
pidulikule 25. sünnipäeva-konverentsile 


KAVA 


24. MAI 2019 
10:00 Kohtumine Adventkirikus, Mere pst 3; ajalooline ülevaade 
seminari sünnist ja meenutusi õppetööst seminari alguses 


11:15/30/45 Külaskäik Toomkooli — Apteegi tn 3, seminari 
endisesse majja (ekskursioon eraldi eesti, vene, inglise keeles) 


Sünnipäeva kokkutuleku programm jätkub Narva mnt 51 


13:00 Registreerimine ja lõuna 
Fuajees kogu pärastlõunal üleval meenete laud ja heategevuslik 
oksjon 


14:00 Juhtimisteemaline seminar ,,Õhuta lõkkele“ 
Wes Griffiniga. Vilistlaspaneel — seminarist võrsunud juhid 
jagavad oma kogemusi 


15:45-16:00 Kohvipaus (vilistlastele auditooriumis 103, 
kõikidele teistele 207, kus ka programm jätkub eraldi gruppides) 


KRUUS (58 55 

Vilistlaste organisatsiooni — hoolekogu loomine 
(auditoorium 103, tõlge, kohvi) 

Arendusprojektide tutvustamine (ruum 207, kohvi, tõlge) 


17:00 Kõik koos, eriüritus raamatukogus 
17:30 25. aastapäeva ülistusteenistus ja tervitussõnumid 
18:30 Pidulik vastuvõtt 


Sünnipäevakonverents on kõikidele EMKTS vilistlastele tasuta. 
Teistele külalistele on registreerimistasu 20 EUR, mis sisaldab 
kogu päeva üritusi ja toitlustust. 

Et saaksime arvestada külaliste hulgaga, registreerige palun oma 
osalemine hiljemalt 14. maiks. 

Registreerimislink avaneb mai alguses kodulehel. 

Registreeruda võib ka telefoni teel: 668 8467 

E-posti teel seminarOemkts.ee 


Lillede asemel palume teha annetuse EMKTS arengufondi 
(saaja: Eesti Metodisti Kirik EE752200221070962737, selgitus: 
»Annetus EMKTS arengufondi“) 


1052 011211081 

Telli ajakiri Koduteel! 


EMK häälekandja, ajakiri KODUTEEL 
aastatellimus (4 numbrit) maksab 2019. aastaks 
15 eurot ja üksiknumber 5 eurot. 


Tellimuse saab vormistada: 

E /ähimas postkontoris; 

E kirjakandja vahendusel; 

m OMNIVA veebilehel omniva.ee, ajakirjandus -> 
telli ajakirjandust -> väljaande otsingusse - kirjuta 
"Koduteel". 


Tellimisindeks 78228 


PÄEVASÕNA 
AASTA- 
TELLIMUS 

(6 NUMBRIT) 
MAKSAB 2019. 
AASTAKS 

10 EUROT. 


Tellimuse saab vormistada kas lähimas 


postkontoris, 

kirjakandja vahendusel, 

OMNIVA veebilehel või toimetuse kaudu 
pangaülekandega tasudes. 


Tellimisindeks 01706 


Eesti Metodisti Kiriku arveldusarve: 

SEB Pank, EE641010052004731009, 

märksõna PÄEVASÕNA. 

Tellimuse eest pangaülekandega makstes palume 
kindlasti saata oma aadress kas kirjalikult 
toimetuse aadressile: 

Päevasõna, Narva mnt 51, Tallinn 10152 

või e-posti aadressile: 
paevasonaymetodistikirik.ee 


KENE Urr 


